cyanic-selkie/wikianc huggingface dataset:
Səid Rəşidzadə
Hərbi xidməti
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Səid Rəşidzadə ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılmış döyüş əməliyyatlarında iştirak edərək şəxsi igidlik və şücaət nümayiş etdirdiyi üçün “Xocavəndin azad olunmasına görə” medalına Azərbaycan Prezidenti İlham Əliyevin 25.12.2020-ci il Sərəncamı ilə layiq görüldü.
Mərkəzi Avropa Təşəbbüsü
Mərkəzi Avropa Təşəbbüsü— (ingiliscə-Central European Initiative -CEİ )-1989-cu ildə Budapeştdə yaradılan və 18 dövlətin üzv olduğu Mərkəzi Şərqi və Cənub-Şərqi Avropa dövlətlərini özündə birləşdirən regional forumdur. CEİ regionda olan ən qədim və ən geniş regional təşəbbüs forumudur. CEİ regionda olan ən qədim və ən geniş regional təşəbbüs formudur. Bu foruma Albaniya, Avstriya, Belarus, Bosniya və Herseqovina, Bolqarıstan, Çexiya ,Xorvatiya, Macarıstan, İtaliya, Makedoniya, Moldova ,Monteneqro, Polşa, Ruminiya, Serbiya, Slovakiya, Sloveniya və Ukrayna daxildir. Forumun əsas məqsədi müxtəlif siyasi istiqamətli ölkələr və iqtisadi strukturlar arasında əlaqə yaratmaq birgə maraq kəsb edən sahələrdə nailiyyətlər əldə etməkdir. Forumun əsas əməkdaşlıq sahələri iqlim dəyişikləri ,ətraf mühit və enerji təhlükəsizliyi, turizmin, insan resuslarının, informasiya və cəmiyyətinin inkşafı mədəniyyətlərarası əməkdaşlıq, elm texnika, kənd təsərrüfatı sahəsində davamlı əməkdaşlıq regionlararası və sərhəd əməkdaşlığını gücləndirmək.
Səid Rəşidzadə
Hərbi xidməti
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş Səid Rəşidzadə ölümündən sonra Azərbaycan Prezidenti İlham Əliyevin 05.11.2021-ci il tarixli Sərəncamına əsasən 3-cü dərəcəli "Vətənə xidmətə görə" ordeni ilə təltif edildi.
Bükan
Bükan ya Bəykəndi — İranın Qərbi Azərbaycan ostanında yerləşən şəhər, Bükan şəhristanının mərkəzi.
Bükan şəhəri Tatavuçay (farsca adı Siminərud) çayının şərq sahilində, Qərbi Azərbaycan və Kürdüstan ostanlarını ayıran xəttdə, Qərbi Azərbaycan ostanının Miyandoab (Qoşaçay) və Kürdüstan ostanının Saqqız şəhərləri arasında yerləşir.
2016-cı ildə aparılmış siyahıya almanın açıqlanmış yekunlarına əsasən Bükan şəhərinin 194,000 nəfər əhalisi var - beləliklə, Bükan bütün Qərbi Azərbaycan ostanı boyunca sayına görə üçüncü böyük şəhər sayılır.
Bükanın görməli yerləri kimi şəhərin Cümə məscidini və Sərdar məqbərəsini sadalamaq olar.
Şahindej
Şahindej və ya Sayınqala / Sainqala— İranın Qərbi Azərbaycan ostanında şəhər.
Əsl adı Azərbaycan dilində Sayınqala adlanır. Fars dilində adını Pəhləvi dövründə "Şahindej"ə tərcümə etdilər.
NGC 2360
NGC 2360, Yeni Baş Kataloqda qeydə alınmış açıq ulduz topasıdır. Göy üzündə Böyük Köpək bürcü istiqamətində yerləşir. II2m tipli. tərəfindən ildə 10.67 sm (4.2 inç) ölçülü  vasitəsilə kəşf edilmişdir.
Mişel Övn
Mişel Nəim Övn (ميشال نعيم عون; d. 18 fevral 1935) — Livan hərbi və dövlət xadimi, general, Livanın 1988-1990-cı illərdə baş naziri, 31 oktyabr 2016-cı ildən prezidenti.
Həyat və fəaliyyəti
1958-ci ildə hərbi məktəbini, 1959-cu ildə Fransanın Şalon-sür-Marn şəhərində hərbi məktəbi bitirmişdir. Daha sonra ABŞ-nin Oklahoma ştatındakı Fort Fors artilleriya məktəbində (1966) və Fransa Ali Hərbi Məktəbində (1978-1980) təhsil almışdır. Ərəb dilindən əlavə, ingilis, fransız, ispan və italyan dillərini də öyrənmişdir.
Livan ordusunda artilleriya zabiti rütbəsini yerinə yetirdi. 1961-ci ildə, Suriyalılar partiyasının üzvləri olan iki yoldaş, üsyanı hazırlamaq üçün hərbi təcavüzlə həbs olunduqda, ehtirasla sorğu-suallara son qoydu. Lakin vahiddən ayrıldığında işgəncə davam etdi. Geri dönən Övn, qarşıdurma hərəkətlərinin "qəbul edilə bilməz Nasizm" deyə çağırdı.
1970-ci illərin ortalarında başlayan Livanda vətəndaş müharibəsi dövründə, mərkəzi hökuməti daim dəstəklədi. 1976-cı ilin yayında Tel Zaatarın mühasirəsinə daxil olmuşdu. 1980-ci illərin əvvəllərində. Şərqi Qərbdə, Qərb Beyrutda, Xristian və Müsəlmanda bölüşən "Yaşıl Xətt" də yerləşən "Təhlükəsizlik Tugayını" əmr etdi. Suriya hərbi birləşmələri ilə silahlı qarşıdurmalarda iştirak etdi. İsrailin 1982-ci ildə Livanın işğalı əsnasında prezident sarayını müdafiə etdi və yalnız prezident İlyas Sarkisin əmri geri çəkilməyə məcbur etdi.
1982-ci ildən başlayaraq, 8-ci briqada komandiri, çox konfessional əsasda formalaşmışdır. 1983-cü ildə Briqada Dürzi Proqressiv Sosialist Partiyasının Livan hökumətinə və Livan ordusuna qarşı döyüşən Suriya qoşunları, fələstinlilər və solçu milislərin dəstəyi ilə Suk əl-Qarb şəhəri yaxınlığında məğlubiyyətə uğradı.
1988-ci ilin 22 sentyabrından 1990-cu ilin 13 oktyabrına qədər Livanın baş naziri olmuşdur.
31 oktyabr 2016-cı ildə Livanın prezident seçkilərində 46-cı cəhdindən sonra nəhayət Livan prezidenti postuna seçilmişdir.
Gillermo Paçeko
Karyerası
Gillermo Paçeko birinci dəfə Olimpiya Oyunlarına 1972-ci ildə qatıldı. O, Münhendə baş tutan XX Yay Olimpiya Oyunlarında kişilər 1500 m sərbəst stildə, təsnifat mərhələsində iştirak etdi. 17:36.36 saniyəlik nəticəsi ilə öz cığırında 7-ci yeri tutdu və finala vəsiqə qazana bilmədi.
Ağbulaq qəbiristanlıqları
Göyçə mahalının Çəmbərək rayonunun Ağbulaq kəndində qədim Azərbaycan qəbiristanlığı
Haqqında
Göyçə mahalının Çəmbərək rayonunun Ağbulaq kəndində (dəyişdirilmiş adları ilə: Krasnoselo rayonunun Ağberk kəndi) qədim Azərbaycan qəbiristanlıqları mövcud olmuşdur. Onlardan biri kəndin "Duzdağ", digəri isə "Dikdaş" adlanan hissəsində yerləşirdi. Kənd əhalisinin son iki qəbiristanlığı isə Şorca (2017-ci ildən Şoğakat) və Çəmbərək istiqamətində idi. Kəndin qərb tərəfdən giriş hissəsində qəbiristanlığın yaşı isə beş əsrdən artıq idi. Kənddəki son qəbiristanlıq isə 1935-ci ildə "Çaxmaqlı" adlanan yerdə salınmışdı. Azərbaycanlıların Qərbi Azərbaycandan kütləvi deportasiyasından sonra bu qəbiristanlıqlar ermənilər tərəfindən dağıdılmışdır.
Peter Eyzin
Peter Eyzin (çuvaşca: Петĕр Эйзин, pasportda: Pyotr Yeqoroviç Dmitriyev, ) — çuvaş şair i, tərcüməçi si, Rusiya Yazıçılar Birliyi nin üzvü.
Həyatı
Peter Eyzen 1 sentyabr 1943-cü ildə Çuvaşıstan Respublikası nın Alikovsk rayonu, Enexmet kəndində anadan olmuşdur. 1965-ci ildə İ.Y.Yakovlev adına Çuvaşiya Dövlət Pedaqoji İnstitutunun (indiki Çuvaşiya Dövlət Pedaqoji Universitetinin) tarix-filologiya fakültəsini bitirmişdir. 1967-1968-ci illərdə Krasnoarmeysk rayon qəzeti redaksiyasında ədəbi işçi, məsul redaktor vəzifələrində çalışmışdır. 1968-2005-ci illərdə Çuvaşiya Kitab Nəşriyyatında korrektor, redaktor,şöbə müdiri, baş redaktor vəzifələrində işləmişdir. 2005-2008-ci illərdə “Doğma Volqa” («Тӑван Атӑл») dərgisində poeziya bölməsinin müdiri vəzifəsində çalışmışdır. 1980-ci ildə SSRİ Yazıçılar Birliyinin üzvü seçilmişdir. Hazırda Rusiya Yazıçılar Birliyinin üzvüdür.
Yaradıcılığı
Peter Eyzen bədii yaradıcılığa 1962-ci ildə başlamışdır. İndiyədək onun on kitabı nəşr olunmuşdur. Əsərləri çuvaş türkcəsində yazır. Şeir və poemalarının bir qismi uşaq ədəbiyyatı ilə bağlıdır. O, eyni zamanda tərcümə yaradıcılığı ilə məşğul olmuş, “Macar nağılları”nı doğma çuvaş dili nə çevrimişdir.
Azercell
thumb|"Azercell Telekom"-un əsas ofisi (Bakı)|241x241px|right Azercell – GSM, UMTS və LTE texnologiyaları üzrə xidmət göstərən Azərbaycan mobil rabitə şirkətidir. "Azercell Telekom" MMC ən çox bazar payı və 4.5 milyondan çox abunəçi sayı ilə Azərbaycanın lider mobil operatorudur.
Şirkətin ilk təsisçiləri Türkiyənin "Türkcell İletişim Hizmetleri A. Ş." şirkəti və Azərbaycan Respublikasının Rabitə Nazirliyi olub. "Azercell Telekom" BM 1996-cı ilin yanvarında təsis edilmiş və həmin ilin dekabrın 15-də Azərbaycanda ilk GSM operatoru kimi öz kommersiya fəaliyyətinə başlamışdır. 1998-ci ildə Azercell dünya telekommunikasiya sektorunda öncədən ödəmə sistemini (SimSim) tətbiq edən ilk şirkətlərdən biri oldu.
1 aprel 2008-ci ildən etibarən "Azercell Telekom" MMC adlanmağa başlayıb.
Azercell beynəlxalq Telia Company şirkətlər qrupunun tərkibində olub. Telia Company-nın Avrasiyada mobil rabitə sahəsində telekommunikasiya holdinqlərindən biri olub.
2008-ci ildən Azercell şirkətinin sərmayədarı Türkiyənin "Azertel Telekomünikasyon ve Yatırım Dış Ticaret A. Ş," şirkəti olub.
Payları tam olaraq Azərbaycan dövlətinə məxsus olan "Azerbaijan International Telecom" (AzInTelecom) Məhdud Məsuliyyətli Cəmiyyəti və Niderland qanunvericiliyinə əsasən yaradılmış "Fintur Holdings B. V." şirkəti arasında 5 mart 2018-ci il tarixində Türkiyədə təsis edilmiş və "Azercell Telecom" Məhdud Məsuliyyətli Cəmiyyətin yeganə təsisçisi olan "Azertel Telekomünikasyon Yatırım Dış Ticaret A. Ş." ("Azertel") şirkətinin 51,3% səhmlərinin alınması barədə müqavilə imzalanmışdır.
Əhatə dairəsi və rominq
Fəaliyyəti ərzində Azercell-in əhatə dairəsinə əhalinin 98,80%, respublika ərazisinin isə 94,40% daxil edilmişdir. 2000-ci ildən başlayaraq, Bakı Metropoliteninin bütün stansiyaları Azercell şəbəkəsinin xidmət dairəsinə daxildir. Bura həmçinin, stansiyalar arasında mənzillər də daxildir.
Fakturalı xətt abunəçiləri üçün dünyanın 165 ölkəsinin 394 mobil rabitə operatorları ilə rouminq müqavilələri bağlanıb, SimSim abunəçiləri isə 105 ölkədə 228 operatorun xidmətindən istifadə edə bilər.
Abonentlərin sayı
Ən böyük müştəri bazasına malik Azercell 5.000.000-dan çox abunəçiyə xidmət göstərir
Vergilər
Ölkənin qeyri neft sektorunun ən iri vergi ödəyicisi kimi 2015-ci ildə Azercell dövlət büdcəsinə təqribən 123 milyon manat, 19 il ərzində isə 1.235 milyard manat vergi ödəmişdir. Bu gün Azercell ödəmələrinin büdcədə xüsusi çəkisi təqribən 1,51% təşkil edib.
Əhatə dairəsi
Ölkə ərazisi üzrə əhatə dairəsi 94,40%, ölkə əhalisi üzrə əhatə dairəsi 98,80% təşkil edir.
Kərimbəyovlar
Kərimbəyovlar — Azərbaycan xalqın tanınmış soylarından biri.
Soyun yaranması
Kərimbəyli obasının ünlü uruqlarından biri Kərimbəy uşağıdır. Kərim bəy Balu bəy oğlu XVIII əsrin ortalarında yaşayıb. Qaradağ vilayətində butalanan Hacıəlili elinin Qızılca qışlağında olurmuş.
Kərim bəy Nazlı xanımla və Yaxşı xanımla dünya evinə girmişdi. Abdulla bəy, Qasım bəy, Fətulla bəy və Məmmədqulu bəy adlı oğulları vardı.
Kərim bəyin övladları 1820-ci ildə Qarabağa üz tutub, Cəfərqulu xan Sarıcalı-Cavanşirin mülkü olan yurdda binələdilər.
Martin Şort
Martin Şort — Kanada aktyorudur. Emmi mükafatına və Toni mükafatına layiq görülmüşdür. 3 ölkə vətəndaşlığına sahibdir: Kanada, ABŞ, Böyük Britaniya.
Elidor
Elidor - ingilis yazıçısı Alan Qarnerin 1965-ci ildə Collins tərəfindən nəşr olunan uşaq fantastik romanıdır. Tərcümələr doqquz dildə nəşr olunub və o, televiziya və radio üçün uyğunlaşdırılıb.
Süjet təqdimatı
Hekayə başqa bir dünyadan gələn peyğəmbərliyi yerinə yetirərək dəhşətli qaranlığı cilovlamaq üçün mübarizə aparan bir qrup uşağın macəralarına aiddir. Süjet real dünyada Elidor dünyasına, Mançester şəhərinə və Şimali Çeşirin bəzi hissələrinə gedir. Qarnerin bir çox kitabları kimi, povestin vurğusu da qəhrəmanların üzləşdiyi seçim və məsuliyyətlərin çətinlikləri, dəyəri və praktiki cəhətləridir.
Başlıq
Elidor adı, Giraldus Cambrensis tərəfindən İtinerarium Cambriae-də 1188-ci ildə ölkə üzrə səyahətinin rekordu olan Elidor və Qızıl Top kimi tərcümə olunan Uels xalq nağıllarından yaranmışdır. Elidor bir uşaq ikən cırtdanlar tərəfindən gözəl olsa da, günəşin tam işığı ilə işıqlandırılmayan bir ölkədə qızıl qalaya aparılmış bir keşiş idi. Bu, Qarnerin Elidor ölkəsinin tutqun səması ilə ziddiyyət təşkil edən Qoriasın qızıl divarlarının təsviri ilə müqayisə edilir.
Ətraflı
İngilis folkloru - Elidor Uilyam Şekspirin “Kral Lir” əsərindən sitat gətirən epiqrafla başlayır: “Çayld Rould Qaranlıq Qülləyə gəldi”. Bu həm də Elidorun süjetinin bir neçə elementinin çəkildiyi “Çayld Rouland” ingilis xalq nağılına işarədir. Çayld Rouland eyniadlı Rouland, iki qardaşı və bacısı Burd Elleni təsvir edir. Rouland topu kilsənin üzərinə atır və Burd Ellen topu geri almağa çalışdıqda o, yoxa çıxır. Roulandın qardaşları daha sonra onu tapmaq üçün ayrılırlar, lakin onlar geri qayıtmırlar və Roulandı qardaşlarını xilas etmək üçün tərk edirlər. Daha sonra Rouland bir təpədə bir qapının açılmasını əmr edir, burada o, sehr altında Burd Elleni tapır.
Nəşr tarixi
Henri Z. Uolk ilk ABŞ nəşrini 1967-ci ildə nəşr etdi. 1969-cu ildə Alman və Yapon dillərinə tərcümələr nəşr olundu, sonrakı iki onillikdə isə Katalan, İsveç, Danimarka, Fin və Hollandiya; 2005-ci ildə Fars və Çin.
Piranşəhr
Piranşəhr — İranın Qərbi Azərbaycan ostanında yerləşən şəhər, Piranşəhr şəhristanının mərkəzi. 2006-cı il əhalinin siyahıya alınmasına əsasən bu şəhərin 138.864 nəfər əhalisi var idi.
Bölgənin tarixi adı Xana / Xanevi olub, və əhalisini Azərbaycan türkləri təşkil etmişdir. Ancaq sonradan kürdlər şəhərə yerləşməyə başlamış, Pəhləvi sülaləsinin hakimiyyəti dövründə və daha sonra yeni yaranmış İran İslam Respublikasının mərkəzi hökumətinin xeyir-duası ilə türk əhalinin əksər hissəsi kürdlərin təzyiqi ilə silah gücünə zorla çıxarılmışdır.
İndiki rəsmi adı olan Piranşəhr isə bu ərazidə sonralar məskunlaşmış kürdlər in piran tayfası nın adından və "şəhər" sözünün farscadakı variantı olan "şəhr"dən ibarətdir.
Hazırda burada əhalinin çoxluğunu kürdlər, az bir hissəsini isə azərbaycanlılar təşkil edir.
Xananın coğrafi mövqeyi
Piranşəhr Qərbi Azərbaycan ostanının mərkəzi Urmiya şəhərinin 146 kilometr cənubunda yerləşir, qərbdən İraq la, şimaldan Üşnü, şərqdən Sulduz-Soyuqbulaq (Məhabad) və cənubdan Sərdəşt şəhristanları/mahalları ilə qonşudur.
Piranşəhr Lacan və Mərkəzi adında iki bölgə, Lacan Darsi, Şərqi Lahican, Qərbi Lahican, Piran (öncələr Xana olub), Qərbi Manqur və Lahican adında beş kənd rayonundan ibarətdir. Bu mahalın sahəsi 2259,486 kvadrat km olmaqla, Qərbi Azərbaycan əyalətinin ərazisinin 5,58 faizini təşkil edir.
Bu mahal Qərbi Azərbaycan əyaləti və Kürdüstanın sərhəd bölgələrindəki başqa mahal, şəhərlər kimi etnik və məzhəb baxımından qarışıqdır. Burada Azərbaycan türkləri ilə kürdlər iç-içə yaşamaqdadırlar. Pəhləvilərin hakimiyyəti dövründə başlayan, 1979-cu il inqilabından sonra da davam etdirilən mərkəzi hökumətin siyasəti nəticəsində bir çox köçəri kürd tayfaları Xana şəhəri və Xana mahalının müxtəlif bölgələrində məskunlaşdırıldıqları üçün orada bu etnik qrupun sayı artıb.
Mahalda yaşayan kürdlər əsasən kürdcənin mokriyan ləhcəsinin qollarından sayılan süryani ləhcəsində danışırlar. thumb|Piranşəhrin [[Qərbi Azərbaycan ostanı ndakı yerləşimi]]
Bölgənin təbiəti və Xana adı
thumb|250px|[[Pasveh (Piranşəhr)|Pəsvə yolu]]
Xana bölgəsinin ən hündür dağları Qaradağ (farslaşdırılaraq, «Siyahkuh» adlanır) (3567 metr) və Qəndil dağ silsiləsində yerləşən Hacı İbrahim (3776 metr) yüksəkliklərindədir. Bunlardan başqa Dinabad, Təmərçin və Silvə kimi dağlarda Zaqros dağ silsiləsi nin ardı kimi bölgə ilə İraq sərhədini təşkil edirlər. Xana mahalı və şəhərinin adı ilə bağlı söylənilən müxtəlif fikirlər arasında qaynaqlarda iki fikir daha çox qeyd edilir.
Bunlardan birincisi, ən qədimi bu şəhərin adının türk dilindən götürüldüyünə işarə edir. Hətta kürd qaynaqlarında belə Xananın türkcə "Xan", "Xan evi", "Ərbab-Xan-mülkədar" sözündən qaynaqlandığı bildirilir. Mahalın sonrakı, indiki adının, yəni Piranşəhərin buralarda məskunlaşdırılmış "piran" kürd tayfası nın adından götürüldüyü bildirilir.
Qeyd etmək lazımdır ki, mahal və şəhərin adı 1970-ci ildə dəyişdirilib. Xanadakı meşə, çay, dərə, yaylaq və başqa bu kimi təbii yerlər buranın görməli, gəzməli yerlərinin çoxluğuna səbəb olub.
Onlarla bu kimi yerlərdən bir neçəsini qeyd edirik: Pardanan meşələri: Xananın 22 kilometr Cənubunda yerləşən bu meşə və onun ortasından axan Pardana çayı bölgənin ən gözəl yerlərindən biri sayılır. Xarpap şəlaləsi, Dolanay, Badınavay, Dalavan, Qalatçay və s. Xananın tarixi abidələri Tarixi qaynaqlara görə, Xana şəhəri islamdan öncə sasanilər dövründə yaşayış məskəni kimi salınıb. Oradan aşkar edilən arxeoloji tapıntılar da bunu sübut etməkdədir. İndiyə kimi ölkənin "Mədəni İrsi Qoruma" idarəsi tərəfindən mahalda 113 tarixi yer və təpə aşkar edilərək qeydiyyata alınıb. Bunların hamısında ciddi arxeoloji qazıntı və tədqiqat aparılmasa da, əldə olunan nümunələr burada Manna, Barsuva, Urartu, Midiya, Zamuva və s. mədəniyyətlərin mövcudluğundan xəbər verir. Xanada mövcud olan və eradan öncə 3-cü minilliyə, birinci minilliyə, sasanilər dövrünə və islamdan sonrakı dövrə aid olan tarixi yerlər və abidələrdən bir neçəsinin adını aşağıda qeyd edirik: Dovşanqala təpəsi, Zinvayıncan təpəsi, Sərin Çava təpəsi, Pəsvə təpəsi, Xaraba təpə, Soğanlı təpə, Şinabad təpəsi, Şah Zaman təpəsi, Təzə qala təpəsi və s.
Əhalinin məşğuliyyəti
Xana mahalının əhalisi daha çox əkinçilik, bağçılıq, maldarlıq və həmçinin əl işləri istehsalı ilə məşğul olur. Mahalda buğda, arpa noxud, qarğıdalı, şəkər çuğunduru, günəbaxan, qoz, badam, alma, tut, əncir, üzüm və ərik kimi məhsullar çoxluq təşkil edir. Burada əl işlərinə aid olan cecim, kilim, xalça, şal, papaq, givə (bir növ ayaqqabı), oyma işləri və s. istehsal olunur. Xana düzənliyi 4370 hektar ərazi ilə mahalın Şimal, Cənub və Qərb ərazilərini əhatə edir.
Tribunat (Fransa)
Tribunat  — 1799-cu il konstitusiyasına görə Fransadakı dörd idarəetmə orqanlarından biri; qanunverici hakimiyyəti qanunverici orqanla bölüşən 100 üzvlü bir qurum; digər iki qurum Dövlət Şurası və Qoruma Senatıdır. İlk prezident tarixçi Pyer Don (1761-1840) idi; lakin müstəqilliyi 1802-ci ildə prezident postunu tutan Napoleon üçün etiraz edildi. Məhkəmə heyəti 1807-ci ildə məhv edildi.
Strukturu
Tribunat - VIII Cümhuriyyətin 22-ci frimer inin (1799) Fransa konstitusiyasına görə, qanun layihələrini müzakirə etmək və tənqid etmək üçün yaradılmışdır. Milli seçki hüququ siyahısına daxil olanlar arasından Senat tərəfindən təyin edilmiş, ən azı 25 yaşı olan yüz nəfərdən ibarət idi. Məhkəmə heyətinin tərkib hissəsi hissə-hissə yenilənməli idi: hər il üzvlərinin ümumi sayının 1/5 hissəsi çıxdı və yeniləri ilə əvəz olundu və milli siyahıda qeyd olunduqları müddətdə qeyri-müəyyən sayda qalanları yenidən seçməyə icazə verildi. Tribunate'nin ilk işə salınması respublikanın yalnız ilində başlamalı idi.
Məhkəmə üzvləri 15 min frank maaş alırdılar.
Funksiyaları
Məhkəmə hökuməti tərəfindən təklif olunan qanun layihələrini müzakirə etdi, sonra qəbul və ya rədd edilməsinə səs verdi, ancaq dəyişiklik olmadan. Məhkəmə qərarı layihənin taleyi üçün çox vacib deyildi: qanunverici orqan Tribunat tərəfindən rədd edilən bir layihəni qəbul edə bilər və bu qanun olur.
Məhkəmə tribunanın verdiyi rəyin səbəblərini əvvəlcədən ifadə etmək üçün öz mühitindən olan üç nəfəri qanunverici orqana göndərdi. Məhkəmə heyəti, Senatın qanunverici orqanın və ya hökumətin konstitusiyaya zidd hərəkətləri barədə məlumat vermək və məhkəmənin konstitusiyaya zidd və qanunsuz hərəkətlərindən asılı olduğu qanunverici orqana məlumat vermək hüququna sahib idi. Nəhayət, Tribunate yeni qanunların verilməsi və ya mövcud qanunların ləğvi, müxtəlif növ sui-istifadə hallarının aradan qaldırılması və müxtəlif hakimiyyət qollarında irəliləyişlərin tətbiqi ilə bağlı istəklərini bildirə bilər; lakin bu istəklər digər hakimiyyəti heç nəyə borc vermədi. Məhkəmə heyəti hər bir senatorluq kreslosuna bir namizəd təklif etmək hüququna sahib idi (qalan iki namizədi birinci konsul və qanunverici orqan təklif etdi).
Hökumət layihələrinə müxalifət
Məhkəmə iclaslarını 1 yanvar 1800-cü ildə açdı. Əvvəldən hökumət layihələri canlı müxalifətlə görüşdü. Beləliklə, Napoleonun Tribunate'dəki inzibati islahatına qarşı 25 səs, hətta həyatı boyunca və mülkün müəyyən bir hissəsi tərəfindən vəsiyyət etdiyi qanunla 35 səs verildi.
Termidorun üzvi senat müşaviri (3 avqust 1802) Tribunat üzvlərinin sayını əlliyə endirdi (bu azalma tədricən, XIII ilədək edilməli idi), Tribunatın bölmələrə bölünməsini təqdim etdi və Senata Tribunatın ləğv edilməsi hüququnu verdi.
28-ci XII Floreal il üzvi Senat Müşaviri Tribunat üzvləri üçün on illik müddət təyin etdi, tribunat hər 5 ildən bir yarısında yenilənməsi, tribunat sədrinin tribunat tərəfindən təmsil olunan 3 namizəd siyahısından imperator olaraq təyin edilməsi, Tribunate'yi 3 hissəyə (qanunvericilik, daxili işlər, maliyyə) bölmüş və tribunat ümumi yığıncaqlarında qanun layihələrinin müzakirəsinə qadağa qoyuldu.
Senat müşaviri 19 avqust 1807-ci ildə Tribunat tamamilə ləğv edildi və funksiyaları qanunverici orqanın gizli səsvermə yolu ilə seçdiyi hər biri yeddi üzv olan qanunverici orqanın üç komissiyasına verildi.
Rinolaliya
Rinolaliya — latın sözündən əmələ gəlib, rinos-burun, laliya-nitq deməkdir. Rinolaliya-nitq aparatının anatomik fizioloji qüsuru ilə şərtlənən səs tembri və səs tələffüzünün pozulmasıdır. Rinolaliya zamanı artikulasiya mexanizmində intonasiya və səs yaranmasında uzaqlaşma baş verir və bunun səbəbi ağız və burun rezonatorlarında olan üzvi dəyişikliklərdir. Bəzən burun və burun- udlaq yollarında baş verəndə dəyişikliklər -dodaq, damaq yarıqlarının olması nitqi qüsurlu edir. Damaq-udlaq qapanması funksiyasının pozulma xarakterindən asılı olaraq, rinolaliyanın qapalı və açıq formaları var.
Qapalı rinolaliya-nitq səslərinin tələffüz edilməsi zamanı burun rezonanslarının fizioloji zəifləməsi ilə xarakterizə edilir. Normada ən güclü rezonans m-m' n-n' səs lərinin tələffüzündə özünü göstərir. Bu səslərin artikulasiyası prosesində burun-udlaq yolu açıq qalır və hava burun boşluğuna daxil olur. Burun rezonansları olmadıqda bu səslər b-b' d-d' səsləri kimi tələffüz edilir.
Açıq rinolaliya-üzvi və funksional ola bilər. Üzvi açıq rinolaliya-anadangəlmə və sonradan qazanılmış olur. Anadangəlmə formaya yumşaq və bərk damağın parçalanması səbəb olur. Sonradan qazanılmış açıq rinolaliya ağız və burun boşluğunun zədələnməsi zamanı və ya yumşaq damağın sonradan iflici nəticəsində əmələgəlir. Funksional açıq rinolaliyanın yaranma səbəbləri müxtəlif ola bilər. Məsələn, bu, uşaqlarda fanasiya (ağız boşluğu nun yoxlanılması) zamanı aşkara çıxarılan yumşaq damağın ləng artikulyası ola bilər. Bu formanı səciyyələndirən əlamətlərdən biri yalnız sait səslərin tələffüzünün pozulmasıdır. Damağın bərpası əməlliyyatının məktəbəqədər yaş dövründə aparılması məsləhətdir. Əməliyyatdan həm əvvəl və həm də sonra loqopedik məşgələlər keçirilməlidir.
Mərd 2 (film, 2019)
Mardaani 2 (tərcüməsi: Mərd 2) 2019-cu ildə hind dilində çəkilmiş döyüş triller filmidir və 2014-cü ildə çəkilmiş Mardaani filminin davamıdır. Bu filmin də, əvvəlki filmin ssenari xəttini yazan və eyni zamanda da əvvəlki filmlə rejissorluq debütünü qeyd edən Qopi Puthran tərəfindən rejissorluğu edilmiş və eyni zamanda da Yash Raj Films vasitəsilə Aditya Chopra tərəfindən prodüserliyi edilmişdir. Bu filmdə də Rani Mukerji əvvəlki filmdəki polis məmuru Şivani Şivaci Roy rolunu canlandırmışdır. Filmin süjet xətti onun yeni gələn Vişal Cetvanın canlandırdığı 21 yaşlı təcavüzkar və eyni zamanda da qatil olan birini tutmaq cəhdlərini izləyir.
Mardaani 2, 10 dekabr 2018-ci ildə sosial media paylaşımı ilə elan edilmişdir. Çəkilişləri 2019-cu ilin martında başlanmış və geniş bir şəkildə əsasən Racastanda aparılmışdır. İlk baxış tarixi 2019-cu ilin aprelində olmuş və filmin ekranlara buraxılış tarixi 2019-cu ilin sentyabrı qeyd edilmişdir. Ekran işinin tempinə, istiqamətinə və performanslarına (xüsusilə Mukerji və Jethwanın) müsbət reaksiya almaq üçün üçün film 13 dekabr 2019-cu ildə buraxılmışdır. Film kassada müvəffəqiyyətli olmuş və dünya miqyasında ₹67,12 crore (8,4 milyon ABŞ dolları) gəlir əldə etmişdir.
Raps mişarcısı
Raps mişarcısı- buğumayaqlılar tipinin pərdəqanadlılar dəstəsinin həqiqi mişarcılar fəsiləsinə aid olan növ
Xarici quruluşu
Yetkin fərd açıq-narıncı rənglidir. Başı qaradır. Belində qara ləkələr var. Erkəklər dişilərdən xeyli kiçikdir. Dişilərin mişarşəkilli yumurta qoyanı vardır. Uzunluğu 7–8 mm-dir. Yumurtası uzunsov ovalşəkilli olur, pupu sarıdır. Pupun uzunluğu 7 mm, baramanınki isə 6–11 mm-dir.
Həyat tərzi
Bir dişi fərd 300-ə qədər yumurta qoya bilir. Rüşeymin inkişafı 5–10 gün çəkir. Iri tırtıllar yumurtanın ayasını tamamilə gəmirir. 2–3 həftə müddətində tırtıllar inkişafını dayandırır. Təxminən 2–3 həftə keçdikdən sonra pupdan ikinci nəslin yaşlı fərdləri uçmağa başlayır. Azərbaycanda raps mişarcısı il ərzində 2–3 nəsil verir. Raps mişarcısı, əsasən, kələm, raps, şalğam, ağ turp, xardal və bir çox yabanı xaççiçəkli bitkilərlə qidalanır. Azərbaycanda xaççiçəkli bitkilərin geniş yayılmış zərərvericisidir.
Yayılması
Avropa, Asiya, Afrika, Şimali Amerika, keçmiş Rusiyada (Vladivostok), Ukrayna, Moldova, Zaqafqaziyada yayılıb.Azərbaycanda xaççiçəkli bitkilər olan ərazilərində geniş yayılmışdır.
Dizartriya
Dizartriya aşağıdakı növlərə ayrılır:
Sarah Hadland
Sarah Hadland - ildə anadan olub.
Sarah Hadland ingilis aktrisasıdır. O, daha çox BBC BAFTA-ya namizəd komediya televiziya serialı Miranda (2009-2015) filmindəki Stiv Sutton rolu ilə tanınır. Onun digər film rollarına Sehrbazlar (2007), Sıçrayış ili (2010) və Öyrənənlər (2007) daxildir. Hadland komediya-dram televiziya serialında Hərəkətli divar kağızı(2008-2009) senari müəllifi Qiylan kimi göründü və İngilis komediya televiziya şoularında oynadı. O, BBC-nin Ay daşı mini seriyasında (2016) göründü.
Karyera
Hadlandın televiziya karyerası, "Pis Qızlar" və "Qanun layihəsi" filmlərində köməkçi rollarla başladı. Daha sonra "Yaşıl Qanad" və "Qırılan Xəbər" komediyalarında daha böyük rollara keçdi. O, həmçinin komediyaçılar David Mitkel və Robert Veb ilə birlikdə Konfeti və Sehrbazlar filmlərində rol aldı. 2007-ci ildən, Hadland, həmçinin BBC Radio 4-də Çarlz Dikkensin romanlarının parodiyası olan "Qaranlıq Gözləntilər" komediya serialında və ümumilikdə Viktoriyanın təkrarlanan rolunu oynayıb. 2011-ci ildə Hadland BBC-nin Vaterloo yolu dramında yeni ingilis dili müəllimi Linda Radleq rolunu oynadı. O, həmçinin 2009 və 2015-ci illərdə CBBC kanalında "Dəhşətli Tarixlər" filmində rol aldı. 22 may 2021-ci ildə Hadland Şənbə Mətbəxində göründü və "yemək cəhənnəmi"nin isə badımcan və balqabaq olduğunu açıqladı.
Yaqala şəlaləsi
thumb|Yaqala şəlaləsi-nin videosu 2022 Yaqala — Estoniyanın eyni adlı Yaqala çayı üzərində yerləşən şəlalə. Şəlalə Haryumaa vilayətinin Yoelahtme rayonu ərazisinə aiddir. Fin körfəzindən 4 km cənubda, Tallin şəhərindən isə 25 km şərqdə yerləşir.
Ümumi məlumat
Şəlalənin hündürlüyü 8 metr, eni isə təxminən 50 m-dir. Estoniyanın ən böyük şəlalələrindən biridir. Suyun töküldüyü yerdə çıxıntı meydana gəlmiş və suyun arxa hissəsində boşluq formalaşmışdır. Məhs boşluqla şəlalə boyu hərəkət etmək mümkündür. Ancaq yol təhlükəlidir. Daşlar üzəri həmişə sürüşkən olur. Bu cəhət Yaqala şəlaləsini daha da maraql edir. Ancaq keçid yetərincə təhlükəlidir. Daşlar çox iri və sürşkəndir. Şəlalə əsasən yaz aylarında bol sulu olur. Qarın əriməsi nəticəsində çayda suyun səviyyəsi yetərincə yüksəlir. Qış ayarında suyun səviyyəsi düşür və şəlalə donur.
Yaqala çayı Baltik sipəri boyu axır. Məhs bu sipər sonda şəlalənin formalaşmasına səbəb olmuşdur. Hesablamalara əsasən şəlalənin geoloji yaşı təxminən 4500 ildir. Turistlər bəzən onu Baltik Niaqarası adlandırır. Şəlalədən sonra uzunluğu 300 metr, dərinliyi isə 12-14 metr olan dərə formalaşır. Dərə ildə 3 sm çayın mənbəyinə doğru genişlənir. Bu sipəri təşkil edən süxurların parçalanması ilə əlaqəlidir. Şəlalə Estoniyanın qorunan təbiət abidələri siyahısındadır. Yerli əhalinin dilində şəlalənin digər adı da mövcuddur: Yoaryunqas. 1688-cı illərə aid xəritədə şəlalə yaxınlığında su dəyirmanı göstərilir. İkinci Dünya müharibəsindən sonra ərazidə su elektrik stansiyası və sellüloza zavodu fəaliyyət göstərmişdir. Yaqala çayı zəngin balıq ehtiyatına malikdir.
Robbi Koltreyn
Robbi Koltreyn — Böyük Britaniya aktyoru.
Təkab
Təkab — İranın Qərbi Azərbaycan ostanında şəhər. Şəhər Təkab şəhristanının inzibati mərkəzidir. Türk mənşəli Tikantəpə toponimi dəyişdirilmiş və Təkab adlandırılmışdır.
Tarix
thumb|1937-ci ildə Tikantəpənin adı [[Azərbaycan|türkcə olduğu üçün farsca Fərhəngistanın (Dil və Mədəniyyət nazirliyi) hökmü ilə dəyişildi]] 1938-ci ildə Rza xan Palani Pəhləvinin toponimlərin farslaşdırılması proqramına uyğun olaraq tarixi adı Tikantəpə olan şəhərin adı dəyişdirilərək Təkab olmuşdur.
Əhali
2006-cı il siyahıya alınmasına əsasən əhalisi 43,702 nəfərdir. Şəhərin əsas əhalisi azərbaycanlılardan, az qismi isə kürdlərdən ibarətdir. Tikantəpə şəhərinin 42 məhəlləsi vardır. Şəhərin Şərifava məhəlləsi kürdlərdən ibarətdir, Qırnav məhəlləsində isə kürdlər azərbaycanlılarla birlikdə yaşayırlar: Qalan 40 məhəllədə yalnız azərbaycanlılar yaşamaqdadır. Şəhərin azərbaycanlı əhalisi Əfşar eli ndəndir. Şəhərdə də şəhristanın kəndlərində olduğu kimi dünya şöhrətli Əfşar xalçası toxunur.
Ənvər Əliyev (leytenant)
Ənvər Nizami oğlu Əliyev (4 iyun 1997; Şərur rayonu, Azərbaycan — 15 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Ənvər Əliyev 1997-ci il iyunun 4-də Şərur rayonunun Axaməd kəndində anadan olub. 2003-2012-ci illərdə Şərur rayon Axaməd kənd tam orta məktəbində, 2012-2015-ci illərdə Heydər Əliyev adına Hərbi Liseydə, 2015-2020-ci illərdə Türkiyədə Quru Qoşunlarının Hərbi Məktəbində təhsil alıb. Subay idi.
Hərbi xidməti
Ənvər Əliyev 2020-ci ilin iyulundan Azərbaycan Silahlı Qüvvələrinin sıralarında "leytenant" rütbəsilə xidmət edirdi.
Azərbaycan Ordusunun leytenantı olan Ənvər Əliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Ənvər Əliyev oktyabrın 15-də Füzuli döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Ənvər Əliyev ölümündən sonra "Vətən uğrunda" medalı ilə təltif edildi.
Uçan Pəncab (film, 2016)
Süjet xətti
Hindistanın şimalında yerləşən Pəncab əyaləti epidemiyaya bürünüb: böhrana görə insanlar necə yaşayacaqlarını başa düşmürlər və indi demək olar ki, bütün əhali narkotikdən istifadə edir və sosial nərdivanda bir aşağı, bir yuxarı gedib-gəlirlər...
NGC 7220
NGC 7220, Yeni Baş Kataloqda qeydə alınmış qalaktikadır. Göy üzündə Dolça bürcü istiqamətində yerləşir. SB0 tipli. tərəfindən ildə 66.04 sm (26 inç) ölçülü  vasitəsilə kəşf edilmişdir.
Qundadalur
Qundadalur (Faroecə: Gundadalur) - Torshavn şəhərində yer adı. Bura yerli stadionu ilə məşhurdur (photo ).Milli öz oyunlarını burada keçirir.
thumb|250px|left|Hoydalar, 18 İyul 1909:Farer adalarında bilinən ilk oyun.
Brayn Klifford
Brayn Klifford ( 20 avqust 1956) — İrlandiyalı keçmiş üzgüçü. Brayn Klifford İrlandiyanı 1972-ci ildə XX Yay Olimpiya Oyunlarında təmsil etdi.
Karyerası
Brayn Klifford birinci dəfə Olimpiya Oyunlarına 1972-ci ildə qatıldı. O, Münhendə baş tutan XX Yay Olimpiya Oyunlarında kişilər 1500 m sərbəst stildə, təsnifat mərhələsində iştirak etdi. 18:09.28 saniyəlik nəticəsi ilə öz cığırında 8-ci yeri tutdu və finala vəsiqə qazana bilmədi.
Mormo
—  aləminin  tipinin  sinfinin  dəstəsinin  fəsiləsinə aid heyvan cinsi.
Gaşerbrum I
dağ zirvəsi. Hündürlüyü dəniz səviyyəsindən 8080 metrdir. Səkkizminliklər içində on birinci hündür zirvədir.
Coğrafiyası
Gaşerbrum I dağı Pakistanın Kəşmir bölgəsində, Gilgit-Baltistan ərazisinin Çinin Sintszyan-Uyğur Muxtar Rayonu ilə olan sərhəddə yerləşir.
Dağ zirvəsi Karakorumun cənub-şərq hissəsindədir. Gaşerbrum Baltoro Muztaq silsiləsinə daxildir. Gaşerbrum I çox zirvəli Gaşerbrum dağ massivinə aiddir.
Gaşerbrum I - dən şimal-qərbdə yerləşən 7772 metrlik zirvə Gaşerbrum dağ massivinin qapayır. Cənub-qərbdə yerləşən 7784 metrlik zirvəni isə tədqiqatçılar və alpinistlər Hidden-Pikin alnı (çiyinləri) adlandırırlar.
Etimologiyası
Gaşerbrum balti dili ndə «rqaşi» (gözəl) + «brum» (dağ) deməkdir. Dağa «Hidden-pik» ( — «Gizlin zirvə») adını ilk dəfə olaraq Karakorum dağlarını tədqiq edən Martin Konvem vermiş. Belə ad verilməsinə səbəb Baltoro buzlağından Karakorumun bu dağ silsiləsinə gedən yol boyu zirvənin görsənməməsidir. Bəzən Gaşerbrumu K5 adlandırırlar.
Fəth olunma tarixi
1934-cü ildə Himalay və Karakorum dağları üzrə tanınmış tədqiqatçı Gyunter Oskarın rəhbərliyi ilə zirvəyə beynəlxalq ekspedisiya təşkil olunmuş. Bu yürüş nəticəsində alpinistlər 6300 metr yüksəkliyə qədər qalxa bilmişlər. 1936-cı ildə ilk dəfə olaraq fransız ekspedisiyası dağa cənub yamacdan qalxmağa cəht etmiş və 6900 metr yüksəklikdə ekspedisiya dayandırılmışdır.
1975-ci ildə Raynhold Messner və Piter Habeler alp stilində və yeni marşrutla zirvəyə yetişmişlər. 1984-cü ildə Raynhold Messner yenidən Gaşerbrum I və bununla yanaşı Gaşerbrum II (8035 m) zirvəsini də fəth etmiş. 2012-ci ildə polyak Artur Hayzer ilk dəfə olaraq qış aylarında zirvəni fəth etmiş. 9 mart yerli vaxtla 8:30 - da alpinist Adam Beleski və Yanuş Qolab Hidden-Pikə "yapon kuluaru"sundan qalxmış. 2013-cü ilin 7 iyulunda Yapon kuluarusu ilə Gaşerbrumdan enərəkən məşhur polşalı alpinist Artur Hayzer həlak olmuş. ,. .
Qırmızı Saçlı Qadın
Məzmunu
1980-ci illərin ortasında ənənəvi üsulla quyu qazan Mahmud Ustayla köməkçisi "Kiçik bəy" Cem çətin bir ərazidə su axtarır. Qəsəbənin kənarında qurulan sarı teatr çadırında əsrarəngiz bir aktrisa hər gecə qədim nağıl və hekayələri nəql etməkdədir. Roman bir yandan gənc qəhrəmanın sevgi, qısqanclıq, məsuliyyət və azadlıq hisslərilə dərindən tanış olmasını nəql edərkən, digər tərəfdən də mədəniyyətlər vasitəsilə atalar və oğullar, "avtoritarlıq" və fərdilik mövzularını araşdırır. "Qırmızı Saçlı Qadın"da oxucu Qərbin və Şərqin iki təməl əfsanəsi – Sofoklun "Tiran Edip"i (atanı öldürmək) və Firdovsinin "Rüstəm və Söhrab"ıyla (oğulu öldürmək) yenidən rastlaşacaq və özünə sıradan olan həyatının əslində qədim mətnlərdən nə qədər təsirləndiyi sualını verəcək.
"Qırmızı Saçlı Qadın" romanının qəhramanları:
Cem: O, romanın baş qəhrəmanıdır. Onun gənclik illərində quyuçu şagirdi olması romanda mühüm yer tutur. Mühəndis-geoloq olmağı da bu səbəbdəndir. Quyuçu şagirdi kimi çalışmazdan əvvəl yazıçı olmaq arzusunda olan Cem, Akın adlı solçu atanın oğludur. Atasının solçu olması və gənc yaşda ailəsini tərk etməsi Cem şəxsiyyətində təsirli olur. Cem atasının buraxdığı boşluğu Mahmud Usta ilə doldurmağa çalışır. (Romanda bu vəziyyət tez-tez vurğulanır) Cem şəxsiyyətinin formalaşmasında təsirli olan iki hadisə var: Qırmızı saçlı qadınla birlikdə olması və Mahmud Ustanın öldüyünü zənn etməsi. Bu hadisələrdən başqa kral Edip, Rüstəm və Söhrab hekayələrinin onun daxili aləminə mühüm təsirləri var. Bu təsirlər onun oğlu Ənvərlə qarşılaşdıqda səhv hərəkətlər etməsinə və ölməsinə səbəb olur.
Qırmızı Saçlı Qadın: Əsl adı Gülcihandır. O, teatr artistidir. O, romanda dəfələrlə Qırmızı saçlı qadın kimi bəhs edilir. Cemin ilk sevgisi olan Qırmızı Saçlı Qadın romana adı verilən şəxsdir. Gəncliyində Cemin atası Akınla münasibətdə olsa da, Cemin atası ailəsinə qayıtdıqdan sonra solçu komandanın liderlərindən Turxanla ailə həyatı qurub. Turxanın ölümündən sonra Turxanın qardaşı Turqayla evlənir. Turqayla teatr kollektivi yaradırlar. Öngörənə gələndə Cemlə qarşılaşır. Cemin atası Akına bənzəməsi onun marağına səbəb olur. Teatrdan sonra Cemlə söhbət edərkən Cem və Akının ata-oğul olduğunu anlayır. Cemlə münasibətindən hamilə qalsa da, uşağın atasının kim olduğuna uzun müddət şübhə duyur.
Mahmud Usta: O, təcrübəli quyuçudur. Romanda Cemin üzərindəki təsiri çox önəmlidir. Çox bəlli etməsə də Cemi sevir. Cemi bir çox səhvlərdən qorumağa çalışır. Cem üçün o, zalım, avtoritar atadır. Cem Mahmud Ustanın ölmüş bilsə də, yalnız yaralıdır. Mahmud Usta Qırmızı Saçlı Qadın tərəfindən xilas edilir. Cem gedəndən sonra suyu tapır və bu quyudan sonra işi getdikcə yaxşılaşır. Cem Öngörənə gəlməmişdən 5–6 il əvvəl dünyasını dəyişib.
Ənvər: Cem və Qırmızı Saçlı Qadının oğludur. Mühasibat uçotu üzrə təhsil alan Ənvər atası kimi yazıçı olmağa can atır. Şeirləri bir sıra jurnallarda dərc olunub. O, həyatında böyük uğur qazana bilməz. O, pulsuz olmağından çox şikayətlənir.
Ayşə: Cemin həyat yoldaşıdır. Cemin uzaq qohumu olan Ayşə bu vəsilə ilə universitetdə Cemlə tanış olur. Əczaçılıq üzrə təhsil alır. O, həmişə Cemi dəstəkləyir.
Əllərin sehri (film, 2007)
Məzmun
Film Xalq sənəti nümunələri olan Təkəlduz və tikmə sənətinin nümayəndələrinə həsr olunub.
Elvira de Hidalqo
Elvira Juana Rodríguez Roglan (28 dekabr 1891 – 21 yanvar 1980), peşəkarcasına Elvira de Hidalqo kimi tanınan, sonradan müəllim və vokal məşqçisi olmuş görkəmli ispan koloratur soprano idi. Onun ən məşhur şagirdi Mariya Kallas idi.
Həyatı
O, İspaniyanın şimal-şərqindəki Araqon əyalətinin Valderrobres şəhərində Pedro Rodrigez Hidalqo və Migela Roqlan Bel ailəsində anadan olub. O, Barselonada Concepcio Bordalbanın tələbəsi idi və daha sonra Milanda Maria Barrientos, Graziella Pareto, Julian Gayarre, Fernando Valero, Francesc Viñas və Rosina Storchio-ya dərs demiş Melchiorre Vidal ilə birlikdə təhsilinə davam etdi. O, on altı yaşında Neapoldakı Teatro di San Carlo-da "Sevilya bərbəri" filmində Rosina rolunda debüt etdi və bu, onun ən məşhur rolu oldu. Debütündən sonra de Hidalqo tez bir zamanda Parisə dəvət olundu və orada Don Basilio rolunda Fyodor Chaliapin ilə Rosina mahnısını oxudu. Bunun ardınca Monte Karlo, Praqa və Qahirədə tamaşaları oldu. Nyu-York Metropolitan Operasında onun debütü 1910-cu ildə Rosina rolu ilə oldu. Bu truppa ilə de Hidalqo eyni mövsümdə Riqolettoda (Enriko Karuso ilə) və La Sonnambulada (Alessandro Bonci ilə) mahnı oxudu. O, 1924–1925-ci illərdə "Sevilya bərbəri" (rejissor Armando Aqnini), Riqoletto (dirijor Tullio Serafin) və Lucia di Lammermoor (Beniamino Gigli ilə birlikdə) üçün "Met"ə qayıdacaq. Nyu-Yorkdakı bu debütündən sonra o, Florensiyada Linda di Chamouni və Don Giovannidə (Mattia Battistini ilə Zerlina rolunda) mahnı oxudu. 1911-ci ildə Romada Rosinanı da canlandırdı. O, 1913-cü ildə Sankt-Peterburqda Riqolettoda Cüzeppe Anselmi ilə də oxudu.
Vəfatı
De Hidalqo 1980-ci ildə Milanda vəfat edib.Onun qalıqları eksqumasiya edilib. 26 fevral 2018-ci ildə və martın 5-də Barselonaya transfer oldu.
Sərdəşt
Sərdəşt yoxsa Sarıdaş  — İranın Qərbi Azərbaycan ostanında şəhər.
Sərdəşt şəhəri əyalətin cənub-qərb hissəsində yerləşir, İraqla sərhəddir. Şəhərin təbiəti, torpağı gözəl, cəlbedicidir. Ehtimal edilir ki, bu şəhər Zərdüşt peyğəmbərin doğulduğu yerdir. Sərdəştin Əhalisini 1900-ların başına qədər bütövlüklə Azərbaycanlılar təşkil edirdi ancaq Pəhləvilər rejimi dövründən başlayaraq şəhərə Kürdlər köçmüşdür. Sərdəşt şəhərin Pəhləvidən əvvəl ismi Sarıdaş olmuş.
Vladimir Saday
Həyatı
Orta məktəbi bitirdikdən sonra İkinci Dünya müharibəsi nə getmişdir. Müharibə bitdikdən sonra Uşaq Şərqdə Yaponiyaya qarşı müharibədə iştirak etmiş, daha sonra Monqolustan,Çin və Koreyada hərbi xidmətini davam etdirmişdir. Ehtiyata göndərildikdən sonra iki il “Ümumi iş” («Пĕрлешӳллĕ ĕç») qəzetində məsul katib vəzifəsində çalışmışdır.
1951-ci ildə Çeboksarı ya gələrək “Bayraq” («Ялав») ədəbi dərgisində  və «Çамрăк коммунист» qəzetində çalışmışdır.
M.Qorki adına Ədəbiyyat İnstitu nda təhsil almışdır.
1951-ci ildə SSRİ Yazıçılar Birliyinin üzvü seçilmişdir.
22 iyul 1991-ci ildə Çuvaşiyanın paytaxtı Çeboksarı şəhərində vəfat etmişdir.
Yaradıcılığı
Vladimir Saday çuvaş dili ndə yazılmış bir çox hekayə və roman ların müəllifidir. Onun 20-dən artıq kitabı nəşr olunmuşdur. Əsərlərinin xeyli hissəsi rus dilinə tərcümə edilmişdir.
Xatirəsinin əbədiləşdirilməsi
Doğulduğu Silninsk rayonunun Kaşa kəndində onun büstü qoyulmuşdur.
Popurri
Popurri ( – həftəbecər) — başqa kompozisiyaların, eyni janrda olan bir neçə əsərin və ya müəyyən bir bəstəkarın məşhur motivlərindən ibarət musiqili instrumental pyes. Bu, xor, vokal ansamblı və ya solist üçün bir mövzu ilə birləşən, bir və ya eyni düymələrdə yazılmış və modulyasiya edən akkord ardıcıllığı ilə bağlı müxtəlif düymələrdə yazılmış mahnılardan ibarət əsərdir.
Həmçinin, müasir musiqidə popurriyə yaxın "meşap" və "miks" janrlarıdır. Bunlar bir və ya bir neçə ifaçının və ya qrupun mahnılarının ayrı-ayrı fraqmentlərindən ibarət trek işlənib hazırlanmasını nəzərdə tutur.
Where I Am
Where I Am — Danimarkanın 2017 Avroviziya Mahnı Müsabiqəsindəki mahnısı.
Anya Nissen "Where I Am" mahnısı ilə Danimarkanı Ukraynanın paytaxtı Kiyevdə keçirilən Avroviziya 2017-də təmsil etmişdir. Mahnı ifaçının özü, Angel Tupai və Maykl D'Arcy tərəfindən bəstələnmişdir.
Almaniya–Rusiya münasibətləri
Almaniya–Rusiya münasibətləri — Almaniya Federativ Respublikası ilə Rusiya Federasiyası arasındakı mövcud ikitərəfli əlaqələr. thumb|Rusiya prezidenti [[Vladimir Putin və Almaniya kansleri Angela Merkel Soçidə, 18 may 2018]]
Tarixi
Rusiya-Almaniya münasibətlərinin çoxəsrlik bir tarixi var. İlk ticarət və sülalə əlaqələri Qədim Rusiya dövləti ilə Müqəddəs Roma İmperiyası arasında mövcud olmuşdur. I Pyotrun dövründə alman alimləri, sənətkarları və hərbi qulluqçuları böyük həvəslə Rusiyaya dəvət edilir və onlara mühüm imtiyazlar verilirdi. Romanovların imperator ailəsi kiçik alman knyazlıqları ilə sülalə nikahlarına girir və III Pyotrdan Romanovlar sülaləsi şəcərə qaydalarına görə Holşteyn-Qottorp-Romanovlar adlanırdı. Böyük Yekaterina kimi tanınan alman şahzadəsi Anhalt-Zerbst Sofiya Frederika 34 il Rusiyanı imperatriça kimi idarə etmişdi. Onun təşəbbüsü ilə çoxlu sayda alman sakinləri Rusiyaya dəvət edilmiş, sonralar onlar rus almanları adlandırılmış və onlar az məskunlaşmış torpaqlarda məskunlaşmışdılar.
1871-ci ildə Prussiyanın aparıcı rolu ilə elan edilmiş vahid alman dövləti olan Almaniya İmperiyası Avstriya-Macarıstanla birlikdə Rusiyanın Avropada təsirinin genişlənməsinə qarşı çıxdı. Almaniya kansleri Otto fon Bismark 1877-1878-ci illər Rusiya-Türkiyə müharibəsinin nəticələrinin Rusiya üçün əhəmiyyətli dərəcədə məhdudlaşdırıldığı Berlin Konqresinin təşkilatçısı idi. XX əsrin əvvəllərində Avropanın iki hərbi-siyasi bloku - Üçlər ittifaqı (Almaniya, Avstriya-Macarıstan və İtaliya) və Antanta (Rusiya, Fransa və Böyük Britaniya) arasında ziddiyyətlər kulminasiya nöqtəsinə çatdı və Birinci Dünya Müharibəsi başlandı. 1917-ci il Oktyabr İnqilabı nəticəsində Rusiyada hakimiyyətə gələn bolşeviklər mərkəzi dövlətlərlə ayrıca sülh danışıqlarına girdilər və Almaniyanın vəziyyətini bir qədər yüngülləşdirən ağır Brest-Litovsk sülhünü imzaladılar.
Siyasi münasibətlər
Avropa İttifaqı ölkələri arasında Almaniya Rusiyanın ənənəvi olaraq ən dostluq və məhsuldar münasibətlər qurduğu ölkələrdən biri hesab olunur. İstər Helmut Kolun dövründə, istərsə də Gerhard Şröder in kanslerliyi dövründə Almaniya liderləri həmişə Rusiya prezidentləri ilə yaxşı şəxsi münasibətlər qurmağa çalışıblar. Almaniyanı Avropa İttifaqında tez-tez Rusiyanın vəkili adlandırırlar, xüsusən də Rusiyaya dost olmayan Mərkəzi və Şərqi Avropa ölkələri ilə zənginləşməsi fonunda. İki dövlət arasında xüsusi siyasi yaxınlaşma möhkəm şəxsi dostluq əlaqələri quran Gerhard Şröder və Vladimir Putinin dövründə müşahidə olunub. 2001-ci ildə V.Putin Almaniya Bundestaqında alman dilində çıxış edərək, Rusiya ilə Avropa arasında gələcəkdə əməkdaşlığa dair baxışını açıqladı. Elə həmin il Sankt-Peterburq Dialoqu təsis edildi, iki ölkə ictimaiyyətinin nümayəndələrinin illik görüşlərini keçirən Rusiya-Almaniya müzakirə forumu. 2003-cü ildə Rusiya, Almaniya və Fransa ABŞ-nin İraqda müharibəyə başlamasına qarşı birləşdi və bəzi müşahidəçilər hətta "Paris-Berlin-Moskva oxu" haqqında yazmağa başladılar. 2005-ci ildə Putin və Şröder Baltik dənizinin dibi ilə Şimali Avropa Qaz Boru Kəmərinin (Şimal axını) tikintisinə dair razılığa gəliblər; bu qərar Şərqi Avropa ölkələrində şiddətli etirazlara və hətta yeni Molotov-Ribbentrop paktı ilə bağlı ittihamlara səbəb oldu.
Həmin ildə hakimiyyətə gələn Angela Merkel Rusiyaya daha çox skeptik yanaşır. O, Almaniyanın ABŞ-yə qarşı xarici siyasət oriyentasiyasını bərpa edəcəyini və praqmatik olsa da, Rusiyaya daha uzaqdan yanaşmaq niyyətində olduğunu açıq şəkildə bildirdi. Bununla belə, Merkel Rusiya ilə Şröder dövründə əldə olunan razılaşmaları denonsasiya etməyib. Almaniya ABŞ-nin Şərqi Avropada raket əleyhinə müdafiə sistemi qurmaq planlarını tənqid edən azsaylı Qərb ölkələrindən biri idi.
2014-cü ildə Almaniya Ukraynada hakimiyyət dəyişikliyini dəstəkləyib. Həmin il Krımın Rusiya Federasiyasına ilhaqı və Ukraynanın şərqindəki münaqişə səbəbindən Rusiya ilə Almaniya arasında münasibətlər xeyli pisləşdi. Almaniya kansleri Angela Merkel dəfələrlə Rusiyanı Ukraynanın daxili işlərinə qarışmaqda və özünü Donetsk və Luqansk Xalq Respublikalarına dəstək verməkdə ittiham edib. 2016-cı ilin iyununda Almaniya hökuməti ölkənin milli təhlükəsizlik siyasətinin bələdçisi olan Ağ Kitabı yenilədi. Yenilənmiş versiyada Rusiya Almaniya üçün “artıq tərəfdaş deyil, rəqibdir” və bu, əsas təhlükələrdən biridir, çünki Rusiya “öz maraqlarını təmin etmək üçün güc tətbiq etməyə hazırdır”.
Torshavn
Torshavn - Farer adalarının paytaxtıdır. Əhalisi 19,000 nəfərdir.
Anya Nissen
Anya Nissen ( 22 sentyabr 1981, Yeni Cənubi Uels, Avstraliya) — Danimarka mənşəli Avstraliya müğənnisi, bəstəkar, rəqqasə və aktrisa. O, Avstraliyanın The Voice səs yarışmasında qələbə qazanmışdır. Qalibiyyətinin ardınca müğənni Avstraliyanın Universal Music Group albom şirkəti ilə anlaşma imzalamışdır. 2015-ci ildə Britaniya müğənnisi Olli Mursun Never Been Better turu çərçivəsində Avstraliyada keçirilən konsertdə Anya müğənnini səhnədə müşayiət etmişdir.
Həyatı
Anya Nissen 6 noyabr 1995-ci ildə Avstraliyanın Yeni Cənubi Uels ştatında, dağlıq bölgədə anadan olmuşdur. Anyanın valideynləri Danimarkalıdır və onlar gənc yaşlarında öz doğma vətənlərindən Avstraliyaya köçmüşdürlər. Anyanın eyni zamanda böyük bacısı da var. Anya təhsilini 2013-cü ildə başa vurmuşdur. O kiçik yaşlarından məktəbdə keçirilən bir çox musiqi yarışmalarında iştirak etmişdir.
Başlanğıc
2008-ci ildə Anya Nissen Avstraliyanın məşhur Australia's Got Talent məharət yarışmasında iştirak etmiş və yarışmanın yarımfinal mərhələsinədək yüksələ bilmişdir. Həmin yarışmada iştirakından sonra Anya bir çox televiziya şoularına qatılmışdır. O eyni zamanda Danimarka şahzadəsi Merinin müşayiəti ilə Danimarkanın himnini səsləndirmişdir.
2014–2016: The Voice Australia
2015-ci ilin avqust ayında Anya "Triumph" adlı növbəti sinqlını çıxarmışdır. Həmin mahnı ilə müğənni The Voice Australia 2015-də çıxış etmişdir.